钦定古今图书集成/明伦汇编/官常典/第091卷 > 洋王从璋
## 钦定古今图书集成/明伦汇编/官常典/第091卷 > 洋王从璋

按《五代史》本传：“从璋，字子良，明宗侄。少善骑射。庄宗
时，将兵戍常山，闻明宗兵变于魏，乃亦起兵据邢州。
明宗即位，以为捧圣左厢都指挥使，改皇城使，领饶
州刺史，拜彰国军节度使，徙镇义成。明宗幸汴州，从
璋欲率民为贡献，其从事谏以为不可，从璋怒，引弓
欲射之，坐罢为右骁卫上将军。居久之，出镇保义，徙”
河中。长兴四年夏，封洋王。晋高祖立，徙镇威胜，降封
陇西郡公。从璋为人贪鄙，自镇保义始。折节自修，在
南阳颇有遗爱。天福二年卒，年五十一。